Държавен вестник, бр. 86, 2007 г., стр. 11

Б Р О Й  86
Д Ъ Р Ж А В Е Н   В Е С Т Н И К
С Т Р .  11
3. В ал. 3 в текста преди т. 1 след думите
“наредбите по прилагането му” се добавя “или
не прилагат системата по качеството”, а ду-
мата “инспекторите” се заменя със “служите-
лите”.
§ 43. Създава се чл. 34в:
“Чл. 34в. (1) Лицензираните лица и струк-
турно обособените части на предприятия или
организации са длъжни да уведомят главния
директор на Главна дирекция “Инспекция за
държавен технически надзор” в 7-дневен срок
от настъпването на промяна във:
1. правния статут, структурата и обхвата на
дейността им;
2. процедурите или наръчника по качест-
вото;
3. ръководството или персонала, които влияят
върху изпълнението на процедурите за извърш-
ване на технически надзор;
4. обектите, в които се извършва технически
надзор на нестационарни съоръжения;
5. населените места, в които имат клонове,
поделения или офиси.
(2) В случаите по ал. 1, т. 2 лицензираните
лица или структурно обособените части на пред-
приятия или организации са длъжни да предос-
тавят на главния директор на Главна дирекция
“Инспекция за държавен технически надзор”
екземпляр с направените изменения в процеду-
рите или в наръчника по качеството.
(3) Когато промените по ал. 1 водят до несъ-
ответствие с изискванията на  чл. 34а, ал. 2, 3
или 4, главният директор на Главна дирекция
“Инспекция за държавен технически надзор”
прави мотивирано предложение до председате-
ля на Държавната агенция за метрологичен и
технически надзор за отнемане на лицензията
или за ограничаване на обхвата є.
(4) Обхватът на лицензията може да бъде
ограничен по отношение на обектите по ал. 1,
т. 4, когато някой от тях не отговаря на изис-
кванията на чл. 34а, ал. 2, 3 или 4.”
§ 44. В чл. 36 се правят следните изменения
и допълнения:
1. В ал. 2:
а) точка 1 се изменя така:
“1. са вписани в търговския регистър;”;
б) в т. 4 думата “инструкции” се заменя с
“процедури”.
2. В ал. 4 т. 1 се изменя така:
“1. актуално удостоверение за вписване в
търговския регистър;”.
3. В ал. 5 навсякъде думата “инспекторите”
се заменя със “служителите”.
4. Създава се ал. 8:
“(8) При преобразуване на регистрираните
лица регистрацията и удостоверението за ре-
гистрация не преминават върху новоучредени-
те лица или правоприемниците.”
§ 45. В чл. 36а се правят следните изменения
и допълнения:
1. В ал. 2 и 3 думата “инспекторите” се заме-
ня със “служителите”.
2. В  ал. 4 след думите “изискванията по чл. 36,
ал. 2 и 3” се добавя “или по писмено заявление
на регистрираното лице”.
§ 46. Член 37 се отменя.
§ 47. В чл. 44, изречение първо съюзът “и” се
заменя с “и/или”.
§ 48. В чл. 46 се правят следните изменения
и допълнения:
1. В ал. 1:
а) в т. 4 след думата “ремонти” се добавя
“и преустройства”;
б) точки 5 и 6 се изменят така:
“5. има ревизионна книга за всяко съоръже-
ние, когато такава се изисква от наредбата по
чл. 31, в която органите за технически надзор
записват резултатите от извършените прегле-
ди, а служителите на Главна дирекция “Ин-
спекция за държавен технически надзор”—и
предписанията по чл. 49, ал. 1, т. 1;
6. изпълнява и контролира изпълнението на
принудителните административни мерки по
чл. 49, ал. 1, т. 1 и 2;”;
в) създава се т. 8:
“8. не допуска експлоатацията на съоръже-
ния с повишена опасност, за които има наредби
по чл. 7, чието съответствие със съществените
изисквания не е удостоверено.”
2. В ал. 2, т. 1 накрая се добавя “или с техни-
ческата документация на производителя”.
§ 49. В чл. 47 се правят следните изменения
и допълнения:
1. Досегашният текст става ал. 1.
2. Създават се ал. 2 и 3:
“(2) За установяване на причините и услови-
ята за възникване на аварии със съоръжения с
повишена опасност служителите на Главна
дирекция “Инспекция за държавен технически
надзор” могат да възлагат извършването на
експертизи, които включват изпитвания и/или
изследвания на съоръженията, на елементи от
тях или на устройствата им за безопасност.
(3) Разходите за извършване на експертизи-
те по ал. 2 са за сметка на ползвателите на ава-
риралите съоръжения с повишена опасност.”
§ 50. В чл. 48 се правят следните изменения
и допълнения:
1. Досегашният текст става ал. 1.
2. Създава се ал. 2:
“(2) Лицата по ал. 1 са длъжни при поисква-
не незабавно да предоставят на органите за
технически надзор исканите сведения, докумен-
ти, помощни средства, персонал, проби или
материали.”
§ 51. Член 50 се изменя така:
“Чл. 50. Лице, което нарушава разпоредбите
на чл. 3 или 4, се наказва с глоба от 1000 до
5000 лв. или с имуществена санкция от 5000 до
15 000 лв.”
§ 52. Член 51 се изменя така: